Legal Document

Category: 25

Text:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 3715 της 18/18 Ιουν. 1957(ΦΕΚ Α΄ 107) Περί κυρώσεως της εν Αθήναις τη 7η Σεπτ. 1956 υπογραφείσης μεταξύ της Ελλάδος και των Ηνωμένων Πολιτειών Αμερικής συμφωνίας «περί του νομικού καθεστώτος των εν Ελλάδι ενόπλων Δυνάμεων των Ηνωμένων Πολιτειών Αμερικής». Άρθρ.1.-Κυρούται και έχει πλήρη και νόμιμον ισχύν η υπογραφείσα εν Αθήναις την 7ην Σεπτ. 1956 μεταξύ της Ελλάδος και των Ηνωμένων Πολιτειών της Αμερικής συμφωνία «περί του νομικού καθεστώτος των εν Ελλάδι ενόπλων Δυνάμεων των Ηνωμένων Πολιτειών Αμερικής» ης το κείμενον έπεται εν τω ελληνικώ και αγγλικώ πρωτοτύπω. Άρθρ.V.-Η παρούσα Συμφωνία θα τεθή εν ισχύϊ από της ημερομηνίας της υπογραφής αυτής. Εγένετο εν Αθήναις εις διπλούν εις την Ελληνικήν και Αγγλικήν γλώσσαν, των δύο κειμένων όντων εξ ίσου αυθεντικών, σήμερον την 7ην Σεπτ. 1956. Άρθρ.2.-1.Η κατά την τρίτην περίοδον του άρθρ.ΙΙΙ της κυρουμένης συμβάσεως παράστασις αντιπροσώπου της Κυβερνήσεως των Ηνωμένων Πολιτειών επιτρέπεται μόνον εις ας περιπτώσεις ο κατηγορούμενος εμφανίζεται ενώπιον της ανακριτικής αρχής ή του δικαστικού Συμβουλίου ή του Δικαστηρίου μετά του συνηγόρου του, μεθ’ ου δύναται να συμπαρίσταται. 2.Κατά την έννοιαν της τελευταίας περιόδου του αυτού άρθρου της συμβάσεως η δημοσιότης της δίκης δύναται ν’ αποκλεισθή μόνον κατόπιν αποφάσεως του Δικαστηρίου συμφώνως προς το άρθρ. 92 του Συντάγματος. «3.Περί της συνδρομής των προϋποθέσεων δια την κατ’ άρθρ. 11 της κυρουμένης συμβάσεως παραίτησιν των Ελληνικών Αρχών από του δικαιώματος της κατά προτεραιότητα ασκήσεως της δικαιοδοσίας των αποφασίζουν οι Υπουργοί Εξωτερικών και Δικαιοσύνης, δια κοινής αποφάσεως αυτών». Η παρ. 3 προσετέθη δια του Ν.Δ. 968 της 25/30 Σεπτ. 1971 (ΦΕΚ Α΄ 187). Άρθρ.3.-Καταργούνται τα εδάφ. α και β της παρ. 3 του άρθρ. 1 του Ν.Δ. 694/1948 «περί ρυθμίσεως ζητημάτων αφορώντων εις το αμερικανικόν πρόγραμμα βοηθείας προς την Ελλάδα». Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της κυβερνήσεως. ΣΥΜΦΩΝΙΑ ΜΕΤΑΞΗ ΤΟΥ ΒΑΣΙΛΕΙΟΥ ΤΗΣ ΕΛΛΑΔΟΣ  ΚΑΙ ΤΩΝ ΗΝΩΜ. ΠΟΛΙΤΕΙΩΝ ΤΗΣ ΑΜΕΡΙΚΗΣ Περί του νομικού καθεστώτος των εν Ελλάδι Ενόπλων Δυνάμεων των Ηνωμένων Πολιτειών. Η κυβέρνησις του Βασιλείου της Ελλάδος και η Κυβέρνησις των Ηνωμένων Πολιτειών της Αμερι κής, συνομολογήσασαι την Συμφωνίαν περί Στρατιωτικών Ευκολιών της 12ης Οκτ. 1953 και ούσαι μέρη της «Συμβάσεως μεταξύ των Μερών του Βορειοατλαντικού Συμφώνου περί του νομικού καθεστώτος των Ενόπλων Δυνάμεων αυτών», υπό ημερομηνίαν 19 Ιουν. 1951, συμφωνούν επί των ακολούθων, εν σχέσει προς το νομικόν καθεστώς των εν Ελλάδι ενόπλων δυνάμεων των Ηνωμένων Πολιτειών. Άρθρ.Ι.-1.Η παρ. 1, άρθρ. ΙΙΙ της Συμφωνίας μεταξύ των Κυβερνήσεων του Βασιλείου της Ελλάδος και των Ηνωμένων Πολιτειών της Αμερικής περί Στρατιωτικών Ευκολιών, της 12ης Οκτ. 1953, καταργείται εκτός εάν και καθόσον εφορά εις το Υπόμνημα Συμφωνίας της 4ης Φεβρ. 1953, όπερ θα εξακολουθήση ισχύον. 2.Η «Σύμβασις μεταξύ των Μερών του Βορειοατλαντικού Συμφώνου περί του Νομικού Καθεστώτος των Ενόπλων Δυνάμεων αυτών», υπό ημερομηνίαν 19 Ιουν. 1951, θέλει διέπει το νομικόν καθεστώς των εν Ελλάδι δυνάμεων των Ηνωμένων πολιτειών ως και των μελών των δυνάμεων αυτών, των μελών του πολιτικού προσωπικού και των οικογενειών των, τα οποία ευρίσκονται εν Ελλάδι και τα οποία υπηρετούν εν τη Χώρα ταύτη προς προώθησιν των σκοπών της Οργανώσεως του Βορειοατλαντικού Συμφώνου, ή ευρίσκονται προσωρινώς εν Ελλάδι. Άρθρ.ΙΙ.-1.Αί ελληνικαί αρχαί, αναγνωρίζουσαι ότι αποτελεί πρωταρχικήν ευθύνην των αρχών των Ηνωμένων Πολιτειών η διατήρησις της τάξεως και πειθαρχίας εις ό,τι αφορά πρόσωπα υπαγόμενα εις την στρατιωτικήν νομοθεσίαν των Ηνωμένων Πολιτειών, θα παραιτούνται, τη αίτησει των αρχών των Ηνωμένων Πολιτειών, του κατά προτεραιότητα δικαιώματός των όπως ασκούν δικαιοδοσίαν κατά το άρθρ. VII παρ. 3γ της ως άνω Συμβάσεως, εκτός όταν αύται αποφασίζουν ότι λόγω ιδιαιτέρας σημασίας η δικαιοδοσία θέλει ασκηθή υπό των ελληνικών αρχών. 2.Εις ας περιπτώσεις, συμφώνως προς την ανωτέρω παράγραφον, υφίσταται παραίτησις από της δικαιοδοσίας των ελληνικών αρχών, αι αρμόδιαι αμερικανικαί αρχαί θα πληροφορούν την Ελληνικήν Κυβέρνησιν περί της ρυθμίσεως εκάστης σχετικής υποθέσεως. Άρθρ.ΙΙΙ.-Καθ’ ας περιπτώσεις η Ελληνική Κυβέρνησις δύναται να ασκή ποινικήν δικαιοδοσίαν, ως προβλέπεται εν τω ως άνω άρθρ. ΙΙ, αι αρχαί των Ηνωμένων Πολιτειών θα αναλαμβάνουν την φρούρησιν του κατηγορουμένου μέχρι του πέρατος της διαδικασίας της δίκης. Η φρούρησις  του  κατηγορουμένου   θα    τελήται  εν  (Μετά την σελ. 856(α) Σελ. 857(α) Τεύχος 459 - Σελ. 65 Στρατιωτική Βοήθεια Η.Π.Α. 36.Κ.β.5 Ελλάδι. Διαρκούσης της δίκης και της προδικασίας ο κατηγορούμενος θα δικαιούται να έχη παρόντα αντιπρόσωπον  της  Κυβερνήσεως των  Ηνωμένων Πολιτειών. Η δίκη θα διεξάγηται δημοσία εκτός εάν άλλως συμφωνηθή. Άρθρ.IV.-Εις αστικάς υποθέσεις, περιλαμβανομένων ζημιών προερχομένων εξ αυτοκινητικών ατυχημάτων, τα Ελληνικά Δικαστήρια θα ασκούν δικαιοδοσίαν ως προβλέπεται εις το άρθρ. VIII της Συμβάσεως περί του Νομικού καθεστώτος των Ενόπλων Δυνάμεων του Βορειοατλαντικού Συμφώνου.